Národná rada Slovenskej republiky

## VII. volebné obdobie

Číslo: PREDS – 432/2017

### 575a

### Spoločná správa

**výborov Národnej rady Slovenskej republiky o výsledku prerokovania zákona z 10. mája 2017, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov, vráteného prezidentom Slovenskej republiky na opätovné prerokovanie Národnou radou Slovenskej republiky (tlač 575)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**I.**

Prezident Slovenskej republiky v zmysle čl. 102 ods. 1 písm. o) Ústavy Slovenskej republiky vrátil zákon **z 10. mája 2017, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov (tlač 575)** na opätovné prerokovanie Národnou radou Slovenskej republiky

Vo svojom rozhodnutí č. 2977-2017-KPSR z 24. mája 2017 uviedol dôvody na vrátenie zákona a v časti V navrhol päť pripomienok:

1. V čl. I druhom bode § 5 ods. 1 prvá veta znie: „Na čele úradu je predseda, ktorého vymenúva a odvoláva prezident Slovenskej republiky na návrh vlády Slovenskej republiky (ďalej len „vláda“).“.
2. V čl. I sa vypúšťajú siedmy bod a ôsmy bod.

Doterajšie body sa primerane prečíslujú.

1. V čl. I šestnástom bode § 7 odsek 1 znie:

„(1) Členov rady vymenúva a odvoláva prezident Slovenskej republiky. Z členov rady prezident Slovenskej republiky na návrh rady vymenúva predsedu rady. Prezident Slovenskej republiky na návrh rady odvoláva predsedu rady. Členstvo v rade je verejnou funkciou.“.

1. V čl. I šestnástom bode § 7 odsek 3 znie:

„(3) Prezident Slovenskej republiky vymenúva členov rady na návrh Národnej rady Slovenskej republiky a vlády tak, aby traja členovia rady boli vymenovaní na návrh Národnej rady Slovenskej republiky a traja členovia rady na návrh vlády.“.

1. V čl. I sa vypúšťa dvadsiaty siedmy bod.

Doterajšie body sa primerane prečíslujú.

**II.**

Predseda Národnej rady Slovenskej republiky rozhodnutím č. 581 z 25. mája 2017 pridelil predmetný vrátený zákon na prerokovanie:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre hospodárske záležitosti, ktorý určil aj ako gestorský výbor.

Lehotu na prerokovanie vráteného zákona vo výboroch vrátane v gestorskom výbore určil do 12. júna 2017.

**III.**

Uvedené výbory prerokovali predmetný vrátený zákon a zaujali tieto stanoviská:

## Ústavnoprávny výbor Národnej rady Slovenskej republiky prerokoval vrátený zákon 6. júna 2017 a uznesením č. 220 odporučil Národnej rade Slovenskej republiky po opätovnom prerokovaní zákon vrátený prezidentom Slovenskej republiky schváliť.

## Výbor Národnej rady Slovenskej republiky pre hospodárske záležitosti prerokoval vrátený zákon 6. júna 2017 a uznesením č. 107 odporučil Národnej rade Slovenskej republiky po opätovnom prerokovaní zákon vrátený prezidentom Slovenskej republiky schváliť

## v znení pozmeňujúcich návrhov:

1. V čl. I bode 33 § 45b sa slová „1. júna 2017“ vo všetkých tvaroch nahrádzajú slovami „28. júna 2017“ v príslušnom tvare a slová „31. mája 2017“ vo všetkých tvaroch sa nahrádzajú slovami „27. júna 2017“ v príslušnom tvare.
2. V čl. II sa slová „1. júna 2017“ nahrádzajú slovami „28. júna 2017“.

**IV.**

**Gestorský výbor prijal odporúčanie** pre Národnú radu Slovenskej republiky podľa   
§ 90 ods. 5 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **hlasovať:**

* spoločne o pripomienkach prezidenta Slovenskej republiky pod bodmi **1 až 5   
  s odporúčaním neschváliť**,
* spoločne o pozmeňujúcich návrhoch Výboru Národnej rady Slovenskej republiky pre hospodárske záležitosti v zmysle § 90 ods. 1 zákona o rokovacom poriadku pod bodmi **1 a 2 s odporúčaním schváliť.**
* **o zákone** z 10. mája 2017, vrátenom prezidentom Slovenskej republiky na opätovné prerokovanie Národnou radou Slovenskej republiky (tlač 575) **ako celku v znení schválených pozmeňujúcich návrhov s odporúčaním schváliť.**

**V.**

Predmetná spoločná správa výborov Národnej rady Slovenskej republiky o prerokovaní zákona **z 10. mája 2017, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov (tlač 575), vráteného prezidentom Slovenskej republiky na opätovné prerokovanie Národnou radou Slovenskej republiky (tlač 575a)** bola schválená uznesením gestorského výboru č. 129 z 13. júna 2017.

Týmto uznesením výbor zároveň poveril spoločného spravodajcu **Roberta Puciho,** aby na schôdzi Národnej rady Slovenskej republiky informoval o výsledku rokovania výborov a predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

# Bratislava 13. júna 2017

Jana **K i š š o v á, v.r.**

predsedníčka Výboru NR SR

pre hospodárske záležitosti